CELEX: 62007CO0231
Language: el
Date: 2008-05-14 00:00:00
Title: Διάταξη του Δικαστηρίου (όγδοο τμήμα) της 14ης Μαΐου 2008.#Tiercé Ladbroke SA (C-231/07) και Derby SA (C-232/07) κατά Βελγικού Δημοσίου.#Αίτηση για την έκδοση προδικαστικής αποφάσεως: Cour d’appel de Bruxelles - Βέλγιο.#Κανονισμός Διαδικασίας - Άρθρο 104, παράγραφος 3, πρώτο εδάφιο - Έκτη οδηγία ΦΠΑ - Άρθρο 13, B, στοιχείο δ΄, περίπτωση 3 - Φορολογικές απαλλαγές - Έννοιες των όρων "καταθέσεις χρημάτων" και "πληρωμές" - Άρνηση απαλλαγής.#Συνεκδικασθείσες υποθέσεις C-231/07 και C-232/07.

Διάταξη του Δικαστηρίου (όγδοο τμήμα) της 14ης Μαΐου 2008 – Ladbroke και Derby κατά État belge
      (Συνεκδικασθείσες υποθέσεις C‑231/07 και C‑232/07)
      «Κανονισμός Διαδικασίας – Άρθρο 104, παράγραφος 3, πρώτο εδάφιο – Έκτη οδηγία ΦΠΑ – Άρθρο 13, B, στοιχείο δ΄, περίπτωση 3 – Φορολογικές απαλλαγές – Έννοιες των όρων “καταθέσεις χρημάτων” και “πληρωμές” – Άρνηση απαλλαγής»
      Φορολογικές διατάξεις – Εναρμόνιση των νομοθεσιών – Φόρος κύκλου εργασιών – Κοινό σύστημα φόρου προστιθέμενης αξίας – Απαλλαγές προβλεπόμενες από την έκτη οδηγία (Οδηγία 77/388 του Συμβουλίου, άρθρο 13, B, στοιχείο δ΄, περίπτωση 3) (βλ. σκέψεις
         22, 24-25 και διατακτ.)
      
      Αντικείμενο 
      
         
               Αίτηση εκδόσεως προδικαστικής αποφάσεως – Cour d’appel de Bruxelles – Ερμηνεία του άρθρου 13 Β, στοιχείο δ΄, περίπτωση 3,
                  της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών
                  με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση (EE ειδ. έκδ. 09/01,
                  σ. 49) – Απαλλαγές των εργασιών, περιλαμβανομένων των διαπραγματεύσεων, που αφορούν καταθέσεις χρημάτων και πληρωμές – Στοιχήματα,
                  λαχεία και λοιπά τυχηρά ή χρηματικά παίγνια – Παροχές καταστημάτων ψιλικών επιφορτισμένων με τη συλλογή στοιχημάτων, για λογαριασμό
                  εντολέα, και την καταβολή των ενδεχομένων κερδών στους νικητές – Δυνατότητα απαλλαγής βάσει του άρθρου 13, Β, στοιχείο δ΄,
                  περίπτωση 3
               
            Διατακτικό
      Το Δικαστήριο αποφαίνεται:
      
         
                  1)
               
               
                  
               
               
                  	Οι όροι «εργασίες, περιλαμβανομένων των διαπραγματεύσεων, που αφορούν καταθέσεις χρημάτων [και] πληρωμές» του άρθρου 13, Β,
                     στοιχείο δ΄, περίπτωση 3, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών
                     των κρατών μελών, των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική
                     βάση, πρέπει να ερμηνευθούν υπό την έννοια ότι δεν αφορούν την παροχή υπηρεσιών εντολοδόχου που δρα για λογαριασμό εντολέα
                     ασκούντος δραστηριότητα σύναψης στοιχημάτων για ιπποδρομίες και άλλα αθλητικά γεγονότα, η οποία συνίσταται στην εκ μέρους
                     του εντολοδόχου αποδοχή στοιχημάτων επ’ ονόματι του εντολέα, στην καταχώριση των στοιχημάτων, στην επιβεβαίωση προς τον πελάτη,
                     μέσω της έκδοσης αποδεικτικού, ότι το στοίχημα έχει συναφθεί, στη συλλογή των χρημάτων, στην πληρωμή των κερδών, στην ανάληψη
                     της υποχρέωσης έναντι του εντολέα για τη διαχείριση των συγκεντρωθέντων χρημάτων καθώς και της ευθύνης για τις κλοπές και/ή
                     τις απώλειες χρημάτων και στην είσπραξη αμοιβής εν είδει προμηθείας από τον εντολέα για τη δραστηριότητα αυτή.